ΓΡΑΠΤΗ ΕΡΩΤΗΣΗ E-3565/00

υποβολή: Mauro Nobilia (UEN) προς την Επιτροπή

(17 Νοεμβρίου 2000)

Θέμα: Η περίπτωση της ILVA S.p.A. του Τάραντα στην Ιταλία

Έχονταςπόψη ότι:

- Το ιταλικό κράτος, κατά το διαμερισμό των δραστηριοτήτων της κρατικής βιομηχανίας άνθρακα και χάλυβα, πωλεί την ILVA S.p.A. στην ILVA laminati piani S.p.A., ιδιοκτησίας ιδιωτικού ομίλου"

- άλλες επιχειρήσεις με κρατική συμμετοχή, όπως η Gescon 90, Icrot και Sidermontaggi σταματούν τις δραστηριότητές τους και πωλούνται στην εταιρεία ILVA laminati piani S.p.A. η οποία θα αποκτήσει επίσης το προσωπικό και το κεφάλαιό τους"

- στη συμφωνία αγοραπωλησίας αυτών των εταιρειών με κρατική συμμετοχή προβλέπεται ότι οι εργαζόμενοι πρώτα θα απολυθούν, μετά θα εγγραφούν σε καταλόγους κινητικότητας σύμφωνα με το νόμο 223/91 και τέλος θα επαναπροσληφθούν από την ILVA laminati piani S.p.A., αφού θα έχουν μείνει ένα χρόνο εγγεγραμμένοι στους καταλόγους κινητικότητας"

- αυτός ο ελιγμός σημαίνει κατά πρώτο λόγο ότι το ιταλικό ίδρυμα κοινωνικών ασφαλίσεων, το ΙΝPS, θα καταβάλει στην εταιρεία ΙLVΑ laminati piani S.p.A. τη λεγόμενη προίκα για κάθε επαναπροσλαμβανόμενο εργαζόμενο (χρηματικό ποσόν που αντιστοιχεί στο ήμισυ τουπόλοιπου ποσού της αποζημίωσης κινητικότητας που δεν καταβλήθηκε στον εργαζόμενο), και κατά δεύτερο λόγο ότι η προσλαμβάνουσα τον εργαζόμενο εταιρεία δεν θα καταβάλει τις οφειλόμενες γι' αυτόν εισφορές για μια περίοδο 36 μηνών"

Κατόπιν τούτου, μπορεί η Επιτροπή:

- να εξακριβώσει εάν τα ανωτέρω αληθεύουν;

- να επαληθεύσει εάν η διαδικασία απόλυσης, εγγραφής σε λίστες κινητικότηταας και επακόλουθη επαναπρόσληψη των εργαζομένων αντιτίθεται προς τους ιταλικούς νόμους 164/75 και 223/91 σχετικά με το Ταμείο Ανεργίας και τις συλλογικές απολύσεις, και προς τη νομοθεσία που εφαρμόζει τις κοινοτικές οδηγίες σχετικά με το πλεόνασμα εργατικού δυναμικού;

- να εξακριβώσει εάν η διαδικασία κινητικότητας που χρησιμοποιεί η ILVA laminati piani S.p.A. παραβιάζει τους κοινοτικούς κανόνες του ανταγωνισμού;

Απάντηση της κ. Διαμαντοπούλου εξ ονόματος της Επιτροπής

(9 Ιανουαρίου 2001)

Η περίπτωση που αναφέρει ο κύριος βουλευτής αφορά την αναδιάρθρωση των επιχειρήσεων ILVA SPA, Gescon 90, ICROT et Sidermontaggi" αυτή η αναδιάρθρωση γίνεται σύμφωνα με την ιταλική νομοθεσία.

Κατ' αρχάς,πενθυμίζεται ότι η οδηγία 98/50/CE του Συμβουλίου της 29ης Ιουνίου 1998 για την τροποποίηση της οδηγίας 77/187/ΕΟΚ περί προσεγγίσεως των νομοθεσιών των κρατών μελών, σχετικών με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων(1), και η οδηγία 98/59/CE του Συμβουλίου της 20 Ιουνίου 1998 για προσέγγιση των νομοθεσιών των κρατών μελών που αφορούν τις ομαδικές απολύσεις(2), μεταφέρθηκαν ορθά στο εθνικό δίκαιο σε ό,τι αφορά τα γεγονότα που αναφέρονται στη συγκεκριμένηπόθεση. Για το λόγο αυτό, όπα τα κρίσιμα ζητήματα που προκύπτουν από αυτήν πρέπει να παραπεμφθούν στην εθνική δικαιοσύνη.

Κατά συνέπεια, το κράτος μέλος είναι αρμόδιο να λάβει τα κατάλληλα μέτρα για να βελτιώσει τη λειτουργία της αγοράς εργασίας.

Όσον αφορά το θέμα της ανταγωνιστικότητας που θίγει ο κύριος βουλευτής, η Επιτροπή σκοπεύει να ζητήσει πληροφορίες σχετικά με τα γεγονότα που περιγράφονται και να τα εξετάσει ενδεχομένως, λαμβάνονταςπόψη τους κανόνες που αφορούν τις κρατικές ενισχύσεις.

(1) ΕΕ L 201 της 17.7.1998.

(2) ΕΕ L 225 της 12.8.1998.